
Moja je majka kršćanka. Da li je dopušteno da prisustvujem njenoj sahrani i snosim troškove ukopa?


* 
* 
* 
* 
* 
* 
* 

 
Da li smijem prisustovati sahrani kršćana?

Cijenjeni brate, prije nego upitaš takvo nešto, pozovi svoju majku u ***[islam](https://pitajucene.com/search/islam/questions/ "Pretraži pitanja o Islamu")***, blago i nenametljivo; dobročinstvo prema roditelju ističe se baš onda kada je roditelj nevjernik ili teški prijestupnik. Ako ona ne prihvati tvoj poziv, a nadati se da hoće, pa umre kao nevjernik, tvoja je obaveza izmiriti troškove ukopa, osim ako majka ima vlastiti ***[imetak](https://pitajucene.com/search/imetak/questions/ "Pretraži pitanja o imetku")*** ili ako troškove ukopa snosi neko od njene rodbine. Također ti je dopušteno prisustvovati njenoj sahrani. Šabi kaže: “Poslanikovi, ﷺ, ***[ashabi](https://pitajucene.com/search/ashab/questions/ "Pretraži pitanja o ashabima")*** prisustvovali su ukopu kršćanke Ummu Haris.” (Ibn Ebu Šejbe, 3/34/11841, Abdurrezzak, 6/36/9926, i Ibn Hazm, 5/117, sa ispravnim lancem prenosilaca. Vidjeti: *Asarus-sahaba*, 2/583.)


Alija, radijallahu anhu, ukopao je svoga oca Ebu Taliba, koji je umro kao nevjernik. (Ebu Davud, 14/183, Abdurrezzak, 6/39/9936, Bejheki, 3/398/6458. Imam Darekutni, Rafi i šejh Albani predanje smatraju ispravnim. Vidjeti: *Ilelud-Darekutni*, 4/146, *Et-Telhisul-habir*, 2/667, i *Sahihu suneni Ebi Davude*, 2/303.)


Na pitanje može li musliman prisustvovati pogrebu rođaka kršćanina, Ibn Omer je odgovorio: “Može, ali neka ide ispred pogrebne povorke.” (Ibn Ebu Šejbe, 3/34/11845, i Ibn Munzir, 5/342/2951.)


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


